આ ઘટનામાં તો સૌથી પહેલા પપ્પુ અને તેની પત્નીને આસપાસ પોતીની દીકરી ન દેખાતા આન્યા કિડનેપ થઈ હોવાની શંકા ગઈ હતી. અફરા તફડીમાં તેમને તાત્કાલિક પોલીસ ફરિયાદ કરી હતી. પોલીસે ફરિયાદના આધારે આન્યાને શોધવાનું શરૂ કર્યું હતું. સૌથી પહેલા તો પોલીસે આન્યાને તળાવ પાસે શોધવાનું શરૂ કર્યું હતું, ત્યાં પોલીસને આન્યાનું ચંપલ મળ્યું હતું. જેથી પોલીસને શંકા જતા તેમને તળાવની આસપાસ શોધખોળ કરતા આન્યાનો મૃતદેહ શનિવારે મળી આવ્યો હતો. પોલીસે બાળકીના મૃતદેહને પોસ્ટમોર્ટમ રિપોર્ટ માટે હોસ્પિટલ મોકલી આપ્યો હતો. ખટોદરા પોલીસે આ મામલે અકસ્માતે મોતનો ગુનો દાખલ કર્યો છે.